A โชว์กำไร Q2 โต 38% มาที่ 105.43 ลบ. หลังต้นทุนจากการขายลดลง
A โชว์กำไร Q2/59 โต 38% มาที่ 105.43 ลบ. จากปีก่อนกำไร 76.30 ลบ. หลังต้นทุนจากการขายลดลง ขณะที่ช่วง 6 เดือนแรกมีกำไร 168.10 ลบ. โต 68% จากปีก่อนกำไร 99.99 ลบ.
15 ส.ค. 2559

บริษัท อารียา พรอพเพอร์ตี้ จำกัด (มหาชน) หรือ A รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 105.43 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 38% จากช่วงเดียวกันของปีก่อนที่มีกำไรสุทธิ 76.30 ล้านบาท หรือมีกำไรสุทธิ 0.08 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีต้นทุนจากการขายลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ168.10 ล้านบาท หรือ 0.17 บาทต่อหุ้น เพิ่มขึ้น 68% จากช่วงเดียวกันของปีก่อนที่มีกำไรสุทธิ 99.99 ล้านบาท หรือ 0.10 บาทต่อหุ้น